கேள்வி: கமலா பாசின் - ஆரம்ப வாழ்க்கை என்பது என்ன?
பதில்: இவர் தன்னை 'தி மிட்நைட் ஜெனரேஷன்' என்ற அடைமொழியுடன் அழைத்துக் கொண்டார். இது சுதந்திரத்தின் போது பிறந்த இந்திய தலைமுறையை குறிப்பதாக உள்ளது. இவரின் தந்தை ராஜஸ்தான் மருத்துவராக இருந்தார். அந்த குடும்பத்தில் ஆறு குழந்தைகளில் நான்காவதாக பிறந்தார். வளரும் போது இந்தியாவில் பல கிராமங்களைச் சுற்றும் வாய்ப்பு கிடைத்தது. இது இந்திய கிராமங்களில் பெண்கள் எதிர்கொள்ளும் பிரச்சினைகளை புரிந்து கொள்ள உதவியது. அந்த அனுபவம் எதிர்கால வாழ்க்கையை திட்டமிடுவதில் கருவியாக உதவியது. இளங்கலை மற்றும் முதுகலைப் படிப்பை அரசு பல்கலைக்கழகத்தில் பயின்றார். இவர் சேவா மந்திரில் பணிபுரிந்த போது ராஜஸ்தானில் கணவரை சந்தித்தார். அவர் ஆச்சரியமான பெண்ணிய மனிதர் மற்றும் முற்போக்கான கருத்துக்களை ஆதரித்தவர் என்று பின்னாளில் விவரித்தார். இவரின் கணவர் தங்கள் பிள்ளைகளின் பெயருக்குப் பின் பெற்றோரின் முதலெழுத்துகளை சேர்த்தார். மேலும் பாசினின் 70 வயதான தாயாருக்கு ஆதரவாகவும் இருந்தார். இப்படி இருந்தவர், பிற்காலத்தில் வன்முறையை பிரயோகிக்கவும், வேரொரு பெண்ணுடன் தொடர்பு வைத்துக் கொள்ளவும் துவங்கினார். மோசமான அவரது செயல்பாடுகளால் இவர்களின் வாழ்கையில் பிரிவு உண்டானது. அது மண முறிவை ஏற்படுத்தியது.